Visi trys pirmiau nurodyti rodikliai apskaičiuojami remiantis atrinktų reprezentatyvių sunkiųjų transporto priemonių grupių išmetamo CO2 kiekiu, atsižvelgiant į skirtingos paskirties apkrovų derinius ir skirtingus degalus. Be to, įtraukiamos Sąjungos sunkiųjų transporto priemonių parko vidutinių degalų sąnaudų vertės.

Šiame skirsnyje pateikiama išmetamo CO2 kiekio analizė pagal valstybes nares, gamintojus, transporto priemonių grupes ir skirtingas paskirtis. Be to, pateikiamos atrinktos degalų sąnaudų vertės ir įvairios naujose užregistruotose transporto priemonėse naudojamų degalų rūšys. Transporto priemonės su alternatyviomis galios pavaromis atskirai aptariamos 4.2.3 skirsnyje, todėl neįtraukiamos į visus 4.1 skirsnyje analizuojamus duomenis.

Be to, 1, 2 ir 3 grupių transporto priemonių (toliau kartu vadinamų vidutinio dydžio sunkvežimiais) išmetamo CO2 kiekį nustatyti privaloma tik tada, jei jos užregistruotos po 2020 m. sausio 1 d. Todėl šiuo ataskaitiniu laikotarpiu bendras vidutinio dydžio sunkvežimių skaičius nėra tiesiogiai palyginamas su sunkiųjų sunkvežimių skaičiumi.

MAN TRUCK AND BUS SE

FORD OTOMOTIV SANAYI AS

MAN TRUCK AND BUS SE

FORD OTOMOTIV SANAYI AS

7 lentelėje nurodytas vidutinis savitasis išmetamo CO2 kiekis pagal degalų rūšį. Kaip ir 3 lentelėje bei 4 lentelėje, joje pateikiamos 2 ir 5-LH transporto priemonių grupių, išskyrus specialiąsias transporto priemones, vertės. Nė vienoje 2019 m. ataskaitiniu laikotarpiu užregistruotoje transporto priemonėje nenaudotas benzinas (KU), etanolis (KU) ar SND (KU). Išsamesnė naujose užregistruotose transporto priemonėse naudojamų skirtingų degalų rūšių analizė pateikta 4.2.2 skirsnyje.

Vidutinio dydžio sunkvežimiai 2 transporto priemonių grupė Sunkieji sunkvežimiai Transporto priemonių pogrupis 5-LH Degalų rūšis (variklis) Transporto priemonių skaičius Vidutinis savitasis išmetamo CO2 kiekis (g/km) Vidutinės degalų sąnaudos Transporto priemonių skaičius Vidutinis savitasis išmetamo CO2 kiekis (g/km) Vidutinės degalų sąnaudos Dyzelinas (CI) 4 632 620 23,69 l/100 km 155 180 787,10 30,08 l/100 km Etanolis (SU) – – – 15 696,22 46,90 l/100 km SkGD (KU) – – – 2015 754,62 272,42 g/km SGD (KU) 15 611 227,15 g/km 1350 752,63 279,79 g/km GD (KU) – – – 444 743,66 292,78 g/km

444 5-LH pogrupio gamtinėmis dujomis varomų transporto priemonių, modeliuotų naudojant ankstyvąsias VECTO versijas, gamtinių dujų rūšis – ar naudojamos suskystintos gamtinės dujos (SkGD), ar suslėgtos gamtinės dujos (SGD) – nenurodyta. Šios transporto priemonės čia priskiriamos GD kategorijai.

4.2. Pažangiosios CO2 technologijos ir alternatyvios galios pavaros

Šiame skirsnyje daugiausia dėmesio skiriama pažangiųjų ir alternatyvių technologijų naudojimui transporto priemonėse, užregistruotose per pirmąjį ataskaitinį laikotarpį. Konkrečiau, jame nurodytas bendras transporto priemonių skaičius ir transporto priemonių parko dalis, kurioje įdiegta tam tikra technologija. Jame lyginami skirtingų gamintojų ir valstybių narių transporto priemonių parkai.

4.2.1. Pažangiosios CO2 technologijos

2019 m. ataskaitiniu laikotarpiu gamintojai galėjo (bet neprivalėjo) nurodyti papildomas pažangiąsias CO2 technologijas. Ši informacija neturėjo įtakos VECTO modeliavimo rezultatams. Tik vienas gamintojas nuosekliai nurodė, ar registruotoje transporto priemonėje yra pažangių CO2 technologijų. Todėl ši analizė yra susijusi tik su šio vieno gamintojo transporto priemonių parku.

67 proc. visų jo transporto priemonių parko naujų transporto priemonių buvo įrengtos aktyviosios priekinės grotelės, kurios priskiriamos prie pažangių aerodinaminių priemonių. Be to, apie 80 proc. jo naujų transporto priemonių buvo įdiegta „pulse and glide“ technologija, todėl vairuojama taip, kad energija vartojama efektyviau.

Negalima daryti išvadų apie pažangias CO2 technologijas visame Sąjungos transporto priemonių parke.

Be šios neprivalomos informacijos apie pažangiąsias CO2 technologijas, gamintojai turėjo nurodyti, ar registruotoje transporto priemonėje įdiegta pažangiųjų pagalbos vairuotojui sistemų (ADAS) technologija. Į šiuos parametrus atsižvelgta atliekant VECTO modeliavimą, todėl galima daryti prielaidą, kad pateikti visų gamintojų duomenys yra tikslūs. 8 lentelėje nurodomas bendras transporto priemonių, kuriose įdiegta ADAS technologija, skaičius.

Transporto priemonių grupė Iš viso ADAS technologija 1 2 3 4 5 9 10 Ekologiško riedėjimo neišjungus ar nepaleidus variklio sistema 17 184 154 2 121 58 180 7 251 6 461 74 368 Prognozinė pastovaus greičio palaikymo sistema 0 0 0 488 41 039 2 668 3 472 47 667 Bendras grupės transporto priemonių skaičius 953 4 647 4 676 24 180 160 349 40 046 27 218 262 069 Transporto priemonių, kuriose įrengta ADAS, dalis (proc.) 1,8 3,9 3,3 10,8 61,9 24,8 36,5 6,6

Nė vienoje 2019 m. ataskaitiniu laikotarpiu užregistruotoje transporto priemonėje nebuvo įdiegtos ADAS technologijos „variklio sistema „start-stop“ transporto priemonei stovint“ arba „ekologiško riedėjimo išjungus ar paleidus variklį sistema“.

4.2.2. Alternatyvieji degalai

Registruotos transporto priemonės degalų ir variklio tipą ataskaitiniu laikotarpiu buvo privaloma nurodyti, nes jie turi įtakos išmetamųjų teršalų kiekio nustatymui naudojant VECTO priemonę. Nors beveik 98 proc. registruotų transporto priemonių naudojamas dyzelinas, kai kuriose naujose užregistruotose transporto priemonėse naudojamas etanolis, suskystintos gamtinės dujos arba suslėgtos gamtinės dujos. 9 lentelėje pateikiama įvairių transporto priemonių grupių degalų ir variklių apžvalga.

Transporto priemonių grupė Iš viso Degalų rūšis (variklis) 1 2 3 4 5 9 10 Tradiciniai degalai Dyzelinas (SU) 953 4 632 4 662 23 694 156 445 39 039 27 176 256 601 Alternatyvieji degalai Etanolis (SU) 0 0 0 0 16 15 0 31 SkGD (KU) 0 0 0 28 2 024 110 14 2 176 SGD (KU) 0 15 14 389 1 420 768 25 2 631 GD (KU) 0 0 0 69 444 114 3 630 Bendras grupės transporto priemonių skaičius 953 4 647 4 676 24 180 160 349 40 046 27 218 262 069 Transporto priemonių, kuriose naudojami alternatyvieji degalai, dalis (proc.) 0,0 0,3 0,3 2,0 2,4 2,5 0,2 2,1

630 gamtinėmis dujomis varomų transporto priemonių, modeliuotų naudojant ankstyvąsias VECTO versijas, gamtinių dujų (SkGD ar SGD) rūšis nenurodyta. 9 lentelėje šios transporto priemonės priskiriamos GD kategorijai.